దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
బాక్సాఫీస్: ఒకటి హిట్, మరోటి ఫట్!
గత వారంలో విడుదల అయిన తెలుగు సినిమాల్లో ఒకటి పాజిటివ్ ‌టాక్‌తో మంచి వసూళ్లను రాబట్టుకొంటూ ఉండగా, ఇంకోటి నెగిటివ్ టాక్‌తో దెబ్బతింది.
Samayam Telugu | Updated:
Jun 18, 2018, 12:04PM IST
గత వారంలో విడుదల అయిన తెలుగు సినిమాల్లో ఒకటి పాజిటివ్ ‌టాక్‌తో మంచి వసూళ్లను రాబట్టుకొంటూ ఉండగా, ఇంకోటి నెగిటివ్ టాక్‌తో దెబ్బతింది. కల్యాణ్ రామ్ ‘నా నువ్వే’ను నెగిటివ్ టాక్ దెబ్బతీయగా, సుధీర్ బాబు ‘సమ్మోహనం’కు పాజిటివ్ టాక్ సమ్మోహనంగా మారింది. ఈ సినిమా హిట్ దిశగా దూసుకెళ్తోంది. గత వారాంతంలో ఈ సినిమాలు యూఎస్‌లో సంపాదించుకున్న వసూళ్లను ఒకసారి పరిశీలిస్తే.. సమ్మోహనం హవా కొనసాగుతోందని, నా నువ్వే దెబ్బతిందని స్పష్టం అవుతోంది.
సుధీర్ బాబు కెరీర్‌లోనే బెస్ట్ కలెక్షన్స్ దిశగా సాగుతోంది ‘సమ్మోహనం’. తొలి వారాంతం ముగిసే సరికి ఈ సినిమా దాదాపు నాలుగు లక్షల డాలర్ల వసూళ్లను సంపాదించుకుంది యూఎస్‌లో. ఈ హీరో కెరీర్‌ కే ఇవి బెస్ట్ ఓపెనింగ్స్. ఇంకా ఈ సినిమా థియేటర్ల వద్ద ఆడుతోంది. పాజిటివ్ టాక్‌తో మంచి వసూళ్లను రాబట్టుకుంటోంది. దర్శకుడు ఇంద్రగంటికి మల్టీప్లెక్స్ ఆడియన్స్‌లో ఉన్న ఇమేజ్, పాజిటివ్ టాక్ ఈ సినిమాకు ప్లస్ పాయింట్లు అయ్యాయి. ఇది బాక్సాఫీస్ వద్ద మరిన్ని వసూళ్లను రాబట్టుకునే అవకాశాలున్నాయని ట్రేడ్ పండితులు అంటున్నారు.
గత గురువారం రోజున ఈ సినిమా 61,084 డాలర్లను, శుక్రవారం 94,150 డాలర్లను, శనివారం 1,40,222 డాలర్లను, ఆదివారం 90 వేల డాలర్లను సంపాదించుకుంది.
ఇక ఫర్వాలేదనిపించుకునే ఓపెనింగ్స్‌ను పొందినప్పటికీ ‘నా నువ్వే’ ఆ ఊపును కొనసాగించలేకపోయింది. బుధవారం 45,598 డాలర్లను, గురువారం 9,770 డాలర్లను, శుక్రవారం 12,496 డాలర్లను, శనివారం ఆరువేల డాలర్లను సంపాదించుకుంది ఈ సినిమా. యూఎస్‌లో మొత్తంగా ఇది 81వేల డాలర్లను సంపాదించుకుందని సమాచారం.